NWR คว้างานสร้างคันกั้นน้ำท่วม “ชุมชนกระทุ่มล้ม” เฟส 1 มูลค่า 297 ลบ.
NWR ได้งานระบบป้องกันน้ำท่วมชุมชนกระทุ่มล้ม เฟส 1 จ.นครปฐม ของกรมโยธาธิการและผังเมือง มูลค่า 296.90 ลบ.
24 มิ.ย. 2564

บริษัท เนาวรัตน์พัฒนาการ จำกัด (มหาชน) หรือ NWR เปิดเผยว่า บริษัทได้ลงนามในสัญญาก่อสร้างเมื่อวันที่ 23 มิ.ย.64 เป็นโครงการก่อสร้างระบบป้องกันน้ำท่วมพื้นที่ชุมชนกระทุ่มล้ม ระยะที่ 1 อำเภอสามพราน จังหวัดนครปฐม ของกรมโยธาธิการและผังเมือง เป็นงานก่อสร้างคันป้องกันน้ำท่วม ฝั่งซ้ายบริเวณคลองประทุม-คลองกระทู้ล้ม-คลองฉาง 2,596 เมตร และงานก่อสร้างคันป้องกันน้ำท่วมฝั่งขวา บริเวณคลองกระทุ้มล้ม-คลองฉาง 2,216 เมตร มูลค่าโครงการ 296.90 ล้านบาท (รวมภาษีมูลค่าเพิ่ม) ระยะเวลาก่อสร้าง 900 วัน นับจากวันที่แจ้งให้เริ่มงาน